section_heading: Vrste stihova
paragraph_text: Vrsta stiha određuje se prema broju slogova. Recimo, stih s pet slogova naziva se peterac, sa šest šesterac, sa sedam sedmerac, itd. Pjesma može biti stihična (sastavljena od nanizanih stihova) ili strofična, što znači da su stihovi podijeljeni u strofe (kitice). Postoje i vezani stih koji ima rimu te slobodni stih, stih bez rime. Prva zbirka slobodnih stihova u hrvatskoj književnosti bila je Preobraženja Antuna Branka Šimića objavljena 1921. godine.